
లక్నో : ఉత్తర ప్రదేశ్ ముఖ్యమంత్రి యోగి ఆదిత్యనాథ్ గంగా నది ప్రక్షాళన కోసం మరో సాహసోపేత నిర్ణయం తీసుకునే అవకాశం కనిపిస్తోంది. కాన్పూరు తోళ్ళ పరిశ్రమలను దూర ప్రాంతాలకు తరలించేందుకు ప్రభుత్వం నిర్ణయం తీసుకోబోతోందని తెలుస్తోంది. ఈ పరిశ్రమల ద్వారా గంగా నదిలోకి విషపూరిత వ్యర్థాలు విడుదలవుతున్న సంగతి తెలిసిందే. తోళ్ళ పరిశ్రమలను తరలించేందుకు భూమి కోసం అన్వేషిస్తున్నట్లు జస్టిస్ స్వతంత్ర కుమార్ నేతృత్వంలోని జాతీయ హరిత ట్రైబ్యునల్కు  ఉత్తర ప్రదేశ్ ప్రభుత్వం తెలిపింది. ఎన్జీటీ సమావేశంలో ఉత్తర ప్రదేశ్ ప్రభుత్వ అడవులు, పర్యావరణం శాఖల అదనపు కార్యదర్శి, జాతీయ గంగా ప్రక్షాళన కార్యక్రమం అధికారులు పాల్గొన్నారు.దాదాపు 400 తోళ్ళ పరిశ్రమలను తరలించాలన్న ప్రతిపాదనను గత ఏడాది అఖిలేశ్ యాదవ్ ప్రభుత్వం వ్యతిరేకించింది. 20 లక్షల మంది ఉపాధి పొందుతున్న ఈ పరిశ్రమలను తరలించడం అసాధ్యమని పేర్కొంది.

lakno : uttara pradesh mukhyamantri yogi aadityanath gangaa nadi prakshaalana kosam maro saahasopeta nirnayam teesukune avakaasam kanipistondi. kaanpuru tholla parisramalanu dhoora praantaalaku taralinchenduku prabhutvam nirnayam teesukobotondani telustondi. ee parisramala dwara gangaa nadiloki vishapuurita vyardhaalu vidudalavutunna sangati telisinde. tholla parisramalanu taralinchenduku bhoomi kosam anveshistunnatlu justis swatantra kumar netrutvamloni jaateeya harita tribunalku  uttara pradesh prabhutvam telipindi. engeety samavesamlo uttara pradesh prabhutva adavulu, paryaavaranam saakhala adanapu kaaryadarsi, jaateeya gangaa prakshaalana kaaryakramam adhikaarulu paalgonnaaru.daadaapu 400 tholla parisramalanu taralinchaalanna pratipaadananu gatha edaadi akhilesh yadav prabhutvam vyatirekinchindi. 20 lakshala mandi upaadhi pondutunna ee parisramalanu taralinchadam asaadhyamani perkondi.